[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 6.2.2008

KOM(2008) 53 endelig

2008/0030 (COD)

Forslag til

EUROPA-PARLAMENTETS OG RÅDETS FORORDNING (EF) Nr. .../...

om ændring af forordning (EF) nr. 999/2001 for så vidt angår de gennemførelsesbeføjelser, der tillægges Kommissionen

(FORELAGT AF KOMMISSIONEN)

BEGRUNDELSE

1. BAGGRUNDEN FOR FORSLAGET

1.1 Reform af udvalgsprocedurerne

Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbestemmelser, der tillægges Kommissionen[1], er blevet ændret ved Rådets afgørelse 2006/512/EF af 17. juli 2006[2].

Ved artikel 5a i den ændrede afgørelse 1999/468/EF indføres der en ny forskriftsprocedure med kontrol for generelle foranstaltninger, der har til formål at ændre ikke-væsentlige bestemmelser i en basisretsakt, der er vedtaget efter proceduren i traktatens artikel 251, blandt andet ved at lade nogle af disse bestemmelser udgå eller ved at supplere med nye ikke-væsentlige bestemmelser.

1.2. Prioriteret tilpasning og generel tilpasning

Parlamentet, Rådet og Kommissionen har i en fælles erklæring[3] vedtaget en liste over basisretsakter, som det hastede med at tilpasse til den ændrede afgørelse, for at den nye forskriftsprocedure med kontrol kunne indføres heri (prioriteret tilpasning). For at forskriftsproceduren med kontrol kan finde anvendelse på andre retsakter, som blev vedtaget efter den fælles beslutningsprocedure, og som allerede var trådt i kraft på det tidspunkt, hvor afgørelse 2006/512/EF fik virkning, skal også disse retsakter ifølge den fælles erklæring tilpasses efter de gældende procedurer (generel tilpasning).

Kommissionen har forpligtet sig til at foretage en gennemgang af alle disse retsakter for inden udgangen af 2007 at fremsætte forslag til lovgivning med henblik på om fornødent at tilpasse dem til den nye forskriftsprocedure med kontrol[4].

1.3. Anvendt metode

Som nævnt i Kommissionens meddelelse til Europa-Parlamentet og Rådet af (…) har Kommissionen foretaget en grundig gennemgang af alle de retsakter, der er vedtaget efter den fælles beslutningsprocedure, for at finde frem til dem, der giver Kommissionen beføjelse til at vedtage generelle foranstaltninger, der har til formål at ændre ikke-væsentlige bestemmelser i den pågældende basisretsakt. Kommissionen har ved denne gennemgang fundet over 200 retsakter, som skal gøres til genstand for tilpasning.

Blandt disse retsakter er der også en række, der er indeholdt i Kommissionens kodifikationsprogram. Det gælder således Europa-Parlamentets og Rådets forordning (EF) nr. 999/2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier. Tilpasningen til den nye procedure skal, afhængigt af hvor langt fremskreden kodifikationen er, ske ved en omdannelse af kodifikationsforslaget til en omarbejdning eller, som i det foreliggende tilfælde, ved en ændring af retsakten.

2. FORSLAGETS RETLIGE ASPEKTER

Formålet med forslaget er at indføre forskriftsproceduren med kontrol, således som den er fastsat i artikel 5a i den ændrede afgørelse 1999/468/EF.

Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier bør være eneste retsgrundlag for al lovgivning vedrørende transmissible spongiforme encephalopatier (TSE) i Fællesskabet.

Ved Europa-Parlamentets og Rådets forordning (EF) nr. 1923/2006 om ændring af forordning (EF) nr. 999/2001 indførtes forskriftsproceduren med kontrol for visse gennemførelsesforanstaltninger, som var berørt af ændringerne. Derfor bør forordning (EF) nr. 999/2001 tilpasses for så vidt angår de øvrige gennemførelsesbeføjelser.

Da basisretsakten er en forordning, skal den tilpasses ved en tilsvarende retsakt.

2008/0030 (COD)

Forslag til

EUROPA-PARLAMENTETS OG RÅDETS FORORDNING (EF) Nr. .../...

om ændring af forordning (EF) nr. 999/2001 for så vidt angår de gennemførelsesbeføjelser, der tillægges Kommissionen

(EØS-relevant tekst)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 152, stk. 4, litra b),

under henvisning til forslag fra Kommissionen[5],

under henvisning til udtalelse fra Det Europæiske Økonomiske og Sociale Udvalg[6],

efter høring af Regionsudvalget[7],

efter proceduren i traktatens artikel 251[8], og

ud fra følgende betragtninger:

(1) Ifølge Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier[9] skal visse foranstaltninger vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen.

(2) Afgørelse 1999/468/EF blev ændret ved afgørelse 2006/512/EF, hvorved der indførtes en forskriftsprocedure med kontrol, der skal anvendes i forbindelse med generelle foranstaltninger, der har til formål at ændre ikke-væsentlige bestemmelser i en basisretsakt, der er vedtaget efter proceduren i traktatens artikel 251, herunder ved at lade sådanne bestemmelser udgå eller ved at supplere med nye, ikke-væsentlige bestemmelser.

(3) Som fastslået i den fælles erklæring fra Europa-Parlamentet, Rådet og Kommissionen vedrørende afgørelse 2006/512/EF må retsakter vedtaget efter proceduren i traktatens artikel 251, som allerede er trådt i kraft, tilpasses efter de gældende procedurer, for at den nye procedure kan finde anvendelse på dem.

(4) For så vidt angår forordning (EF) nr. 999/2001 indførtes ved Europa-Parlamentets og Rådets forordning (EF) nr. 1923/2006 forskriftsproceduren med kontrol for visse gennemførelsesforanstaltninger, som var berørt af ændringerne. Derfor bør forordning (EF) nr. 999/2001 tilpasses for så vidt angår de øvrige gennemførelsesbeføjelser.

(5) Kommissionen bør have beføjelser f.eks. til at godkende hurtige test, udvide visse bestemmelser til at omfatte andre animalske produkter, vedtage gennemførelsesbestemmelser, herunder metoden til bekræftelse af BSE hos får og geder, ændre bilag og vedtage overgangsforanstaltninger.

(6) Da der er tale om generelle foranstaltninger, der har til formål at ændre ikke-væsentlige bestemmelser i forordning (EF) nr. 999/2001, skal foranstaltningerne vedtages efter forskriftsproceduren med kontrol i artikel 5a i afgørelse 1999/468/EF.

(7) Forordning (EF) nr. 999/2001 bør ændres i overensstemmelse hermed -

UDSTEDT FØLGENDE FORORDNING:

Artikel 1

I forordning (EF) nr. 999/2001 foretages følgende ændringer:

(1) Artikel 5, stk. 3, tredje afsnit, affattes således:

" De hurtige test godkendes til dette formål efter proceduren i artikel 24, stk. 3, og optages på listen i bilag X, kapitel C, punkt 4."

(2) Artikel 16, stk. 7, affattes således:

"7. Efter proceduren i artikel 24, stk. 3, kan anvendelsesområdet for stk. 1 til 6 udvides til også at omfatte andre animalske produkter. Gennemførelsesbestemmelserne til nærværende artikel vedtages efter proceduren i artikel 24, stk. 2."

(3) Artikel 20, stk. 2, affattes således:

"2. For at sikre en ensartet anvendelse af denne artikel udarbejdes der om nødvendigt gennemførelsesbestemmelser, herunder metoden til bekræftelse af BSE hos får og geder, efter proceduren i artikel 24, stk. 3."

(4) Artikel 23, stk. 1, affattes således:

"Når den relevante videnskabelige komité er blevet hørt om alle de spørgsmål, der kan have betydning for folkesundheden, ændres eller suppleres bilagene, og de relevante overgangsforanstaltninger vedtages efter proceduren i artikel 24, stk. 3."

(5) Artikel 23a affattes således:

a) Litra a) erstattes af følgende:

"a) godkendelse af hurtige test, jf. artikel 5, stk. 3, tredje afsnit, artikel 6, stk. 1, og artikel 8, stk. 2"

b) Der indsættes følgendes punkter:

"k) udvidelse af anvendelsesområdet for stk. 1 til 6 i artikel 16 til at omfatte andre animalske produkter

l) vedtagelse af gennemførelsesbestemmelserne i artikel 20, stk. 2, herunder metoden til bekræftelse af BSE hos får og geder

m) ændring eller supplering af bilagene og vedtagelse af de relevante overgangsforanstaltninger, jf. artikel 23."

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende .

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles,

På Europa-Parlamentets vegne På Rådets vegne

Formand Formand

[1] EFT L 184 af 17.7.1999, s. 23.

[2] EUT L 200 af 22.7.2006, s. 11.

[3] EUT C 255 af 21.10.2006, s. 1.

[4] PE 376.314v01-00 – A6-0236/2006 (Kommissionens erklæring, der er knyttet som bilag til Parlamentets betænkning).

[5] EUT C […] af […], s. […].

[6] EUT C […] af […], s. […].

[7] EUT C […] af […], s. […].

[8] EUT C […] af […], s. […].

[9] EFT L 147 af 31.5.2001, s. 1. Senest ændret ved Kommissionens forordning (EF) nr. 727/2007 (EUT L 165 af 27.6.2007, s. 8).